Diari Oficial de la Generalitat Valenciana


Sumari del DOGV 4309, del 07-08-2002 (2002/8718)

ORDE de 31 de juliol de 2002, de la Conselleria d'Agricultura, Pesca i Alimentació, per la qual s'establixen determinats requisits i condicions que afecten la reconversió dels vaixells i pescadors per la finalització de l'acord de pesca amb el Marroc.
-----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/07/31/(1)/dof/vci/html**

### Dades del document

Número de DOGV
:   4309

Data del DOGV
:   07-08-2002

Secció del DOGV
:   I. DISPOSICIONS GENERALS

Número del document
:   2002/8718


Data del document
:   31-07-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * vaixell pesquer
    * suport econòmic
    * vaixell
    * indústria pesquera
    * IFOP

ORDE de 31 de juliol de 2002, de la Conselleria d'Agricultura, Pesca i Alimentació, per la qual s'establixen determinats requisits i condicions que afecten la reconversió dels vaixells i pescadors per la finalització de l'acord de pesca amb el Marroc. [2002/X8718]
  
L'Orde de 15 de setembre de 2000, de la Conselleria d'Agricultura, Pesca i Alimentació (DOGV núm. 3.846, de 28.09.00), establix les normes d'ajudes amb finalitat estructural en el sector de la pesca i l'aqüicultura, establits en el Reglament (CE) 2.792/1999, de 17 de desembre. El Consell de la Unió Europea, el 17 de desembre de 2001, va aprovar el Reglament (CE) 2.561/2001, pel qual es fomenta la reconversió dels vaixells i els pescadors dependents fins a 1999 de l'Acord de pesca amb el Marroc establint excepcions a determinades disposicions del Reglament (CE) 2.792/99, que definia les modalitats i condicions de les intervencions amb finalitat estructural en el sector de la pesca (IFOP).
  
D'altra banda, el Reial Decret 137/2002, d'1 de febrer (BOE núm. 29, de 2.02.02), d'adaptació de la normativa nacional a les disposicions del Reglament (CE) 2.561/2001, establix les condicions i requisits de concessió de les ajudes, el termini de presentació de sol·licituds, la seua resolució i el seu pagament.
  
Per tot això, vista la proposta del director general de Pesca i Comercialització Agrària, en l'exercici de les funcions que tinc atribuïdes,
  
ORDENE
  
Article 1
  
La present disposició establix determinats requisits i condicions que afecten la reconversió dels vaixells i pescadors dependents fins a 1999 de l'Acord de pesca de la Unió Europea amb el Regne del Marroc.
  
Article 2
  
Els beneficiaris de les ajudes han de complir els requisits i condicions fixats en l'Orde de 15 de setembre de 2000, de la Conselleria d'Agricultura, Pesca i Alimentació, per la qual s'establixen normes d'ajudes amb finalitat estructural en el sector de la pesca i l'aqüicultura, així com el Reglament CE núm. 2.561/2000, del Consell, de 17 de desembre de 2001, i el Reial Decret 137/2002, d'1 de febrer.
  
Article 3
  
Els beneficiaris acreditaran documentalment haver percebut almenys sis mesos les ajudes per paralització temporal de la flota pesquera, en el període comprés entre l'1 de gener de 2000 i el 31 de desembre de 2001, a causa de la no-renovació de l'Acord entre la Unió Europea i el Regne del Marroc.
  
Article 4
  
Les ajudes s'ajustaran als barems i nivells de participació que establixen el Reglament (CE) 2561/2000 i el Reial Decret 137/2002, tenint en compte la distribució territorial dels fons d'esta mesura específica de la Comunitat Europea i els del Ministeri d'Agricultura, Pesca i Alimentació.
  
Article 5
  
A la present Orde li és d'aplicació el procediment establit en l'Orde de 15 de setembre de 2000, de la Conselleria d'Agricultura, Pesca i Alimentació, i l'última convocatòria és la de 31 de març de 2003, segons establix el Reial Decret 137/2002, d'1 de febrer.
  
Article 6
  
La concessió de les ajudes queda supeditada a la publicació prèvia en el Diari Oficial de la Generalitat Valenciana de l'import global màxim d'esta línia d'ajuda. El termini per a la resolució de les sol·licituds presentades finalitzarà el 30 de juny de 2003.
  
DISPOSICIÓ FINAL
  
La present orde entrarà en vigor el sendemà de la seua publicació en el Diari Oficial de la Generalitat Valenciana.
  
València, 31 de juliol de 2002
  
La consellera d'Agricultura, Pesca i Alimentació,


Còpia Permalink ELI